text: রংপুরী (ভারত ও নেপাল এ  কামতাপুরী বা রাজবংশী ) একটি ইন্দো-আর্য পরিবারভুক্ত ভাষা। এ ভাষায় বাংলাদেশের রাজবংশী সম্প্রদায়, ভারত এবং নেপাল এর রাজবংশী, তাজপুরিয়া, নস্যশেখ, নাথ-যোগী, খেন সম্প্রদায়ের লোকেরা কথা বলে। তবে এই ভাষাভাষী জনগণ কার্যত দ্বিভাষী। তারা কামতাপুরী/রাজবংশী ভাষার পাশাপাশি বাংলা ভাষা অথবা অসমিয়া ভাষায় কথা বলে।
  
  নাম
  
  কামতাপুরী/রাজবংশী ভাষা বিভিন্ন নামে পরিচিত। বাংলাদেশে ভাষাটি রংপুরী (অম্পুরীয়া), কামতাপুরী, রাজবংশী নামে পরিচিত। ভারতে কামতাপুরী, রাজবংশী,গোয়ালপারীয়া বা কোচ-রাজবংশী, সূর্যাপুরী এবং নেপালে তাজপুরি নামে পরিচিত।
  
  উপভাষা
  
  রংপুরি ভাষার একাধিক কথ্য রূপ প্রচলিত। একে পূর্ব, মধ্য, পশ্চিম এবং পাহাড়ী (কোচ) এই চার ভাগে ভাগ করা যায়। এই ভাষাভাষী জনগোষ্ঠীর মধ্য রাজবংশী ভাষায় অধিকাংশ লোকে কথা বলে। ভাষা মোটামুটি একই রকম এবং এই ভাষায় কিছু প্রকাশনা আছে। পশ্চিমা কথ্যরূপে এলাকাভেদে পরিবর্তিত হয়। তিন কথ্যরূপের মধ্যে ৭৭-৮৯% মিল পাওয়া যায়। রাজবংশী ভাষা ৪৮-৫৫ ভাগ বাংলা, ৪৩-৪৯ ভাগ মৈথিলি এবং  নেপালি শব্দ দ্বারা গঠিত।
  
  অসমীয়া, সিলেটি এবং বাংলার সাথে তুলনা
  
  পরিসীমা	
   আসামের ধুবড়ী, কোকরাঝার, চিরাং, বঙাইগাঁও এবং গোয়ালপাড়া  জেলায় এই ভাষাভাষী মানুষের সংখ্যা সৰ্বাধিক; দরং জেলাতে এই ভাষাভাষী কিছু সংখ্যক লোক আছে। উত্তর বঙ্গের কোচবিহার, জলপাইগুড়ি, উত্তর দিনাজপুর, দক্ষিণ দিনাজপুর এবং দার্জিলিংয়ের তরাই অঞ্চল, বিহারের কাটিহার, পূৰ্ণিয়া এবং কিষানগঞ্জ জেলার কিছু অঞ্চল, নেপালের মোরং এবং ঝাপা জেলা, ভূটানের কিছু অঞ্চল, বাংলাদেশের অবিভক্ত রংপুর, দিনাজপুর এবং ঠাকুরগাঁও জেলায় এই ভাষার মানুষ আছে। মেঘালয়, ত্ৰিপুরা এবং সম্বলপুর (ওড়িশা)তে এই ভাষার লোক আছে। অঞ্চলভেদে রাজবংশী, গোয়ালপারীয়া, দেশি ভাষা, রংপুরী ভাষা আদি বিভিন্ন নামে পরিচিত। এই ভাষাভাষী মানুষের সংখ্যা ১৫ মিলিয়নেরও অধিক।
  
  আরো দেখুন 
   অসমীয়া ভাষা
   মৈথিলি ভাষা
  
  তথ্যসূত্র
  
  বহিঃসংযোগ
  রাজবংশী ভাষার একটি সম্পূর্ণ ব্যাকরণ
  Ethnologue Report on Rangpuri
  Ethnologue Report on Rajbanshi
  
  বিষয়শ্রেণী:পূর্ব ইন্দো-আর্য ভাষাসমূহ
  বিষয়শ্রেণী:বাংলাদেশের ভাষা
  বিষয়শ্রেণী:নেপালের ভাষা
  বিষয়শ্রেণী:ভারতের ভাষা
title: রংপুরী ভাষা